Paroxetina

Paroxetina konposatu organikoa da, C19H20FNO3 formula duena. Konposatu organofluoratua eta eter bat da. Solido zuria da. Narritagarria da. 

Paroxetina serotoninaren birkaptazioaren inhibitzaile selektiboa eta ezaugarri hori medio botika gisa usatzen dadepresio-nahasmendu larria, nahasmendu obsesibo-konpultsiboa, antsietate-nahasmendu soziala, izu-nahasmendua, trauma osteko estresaren nahasmendua, antsietate-nahasmendu orokortua eta menstruazioaren aurreko disforia-nahasmendua tratatzeko. Espainian Araxapel, Daparox, Frosinor eta Motivan markekin eta botika generiko gisa merkaturatzen da. Frantzian Deroxat eta Divarius markarekin eta generiko moduan merkaturatzen da. Ahoz hartzen da pilula moduan.

 Sintesia 
Paroxetinaren sintesia hainbat urratsetako prozesua izaten da, arekolina eta 4-fluorofenilmagnesio bromuroarekin (FC6H4MgBr) erreakzionaraziz Grignarden erreakzio baten bidez abiatzen dena.

 Albo-ondorioak 
Albo-ondorio arrunten artean daude zefalea, bertigoa, logura, ahoaren lehortasuna, apetitu-galera, gehiegizko izerdia, insomnioa, goragalea, ahuleria neuromuskularra, idorreria eta beherakoa. Oso ohikoak ez diren kontrako erreakzioen artean daude urduritasuna, antsietatea, dardara, parestesiak, mialgiak, palpitazioak, basodilatazioa, jarrera-hipotentsioa, libidoaren murrizketa, inpotentzia eta hematomak. Sortzetiko eritasun bat izateko arrisku txikiekin ere lotu daiteke. 

 Arriskuak 
Abstinentzia-sindromea ohikoagoa izan daiteke paroxetinarekin klase bereko beste antidepresibo batzuekin baino. Ikerketa batzuek haur eta nerabeen pentsamendu eta joera suizidekin lotu dute paroxetina.

 Erreferentziak 

 Kanpo estekak 

Kategoria:Antidepresiboak
Kategoria:Antagonista muskarinikoak
Kategoria:CYP2D6 inhibitzaileak
Kategoria:Piperidinak